El Martirio cristian xe ła condision de chi sta drio subise par difendere ła so fede in Cristo o par difendere ła vita de altri cristiani. Inte ła storia de l'orixene del cristianeximo i martiri cristiani i venia torturà o copà co ła łapidasion, crocifision o misi al buieło. Al prinsipio el martirio cristian dexegnava ła soportasion de sacrifisi e privasion par onorar Dio, ma dopo el termene el vien doprà soło pa i cristiani che i vien copà pa ła so fede. I primi martiri cristiani patochi xe sta i Apòstołi de Jexù, fato ecesion de Joani evanxełista che morì espatià. El pariodo del cristianeximo primitivo prima del regno de Costantino I vien considerà "l'era dei martiri".